text: absenta | biTer | Page 3
  Rhyme Time a la Bd3
  Dijous, 4 de maig de 2017 a les 17:30 h.
  Podeu realitzar les inscripcions a partir del 27 d'abril de manera presencial a la Biblioteca Districte 3 o bé per telèfon trucant al 937 397 014.
  Els bibliotecaris recomanen: L'ou d'or
  És una de les novel·les que formen part de la saga del Comissari Brunetti, un policia que combat el crim a Venècia, la seva ciutat natal. Cada cas és una oportunitat que aprofita l'autora per revelar el costat fosc de la realitat denunciant la corrupció endèmica del sistema. El Comissari ho intenta una i una altra vegada però la realitat sempre el supera i per això s'ha tornat un home profundament cínic.
  L'autora reflexiona sobre el poder il·limitat del rics, el be i el mal, el silenci com a escut, la cobdícia i altres temes que sovint estan presents a les seves obres. Però aquesta vegada es planteja la pregunta: Pot algú ser tan cec davant la seva pròpia ambició com per matar la gallina dels ous d'or? La resposta, en boca de Sèneca: "Qui en té molt, en desitja més"
  De tota la saga del Comissari Brunetti us recomano "L'ou d'or" perquè és la que m'ha resultat més impactant per la cruesa que reflecteix. És una lectura intensa i apassionada que deixa un espai per reflexionar fins a quin punt l'ésser humà és capaç de cometre crueltats que resulten difícils d'entendre i també d'explicar.